**«Ճշմարտանման սուտ»** (անգլ.՝ True Lies, ԱՄՆ, 1994), Ջեյմս Քեմերոնի 6-րդ ֆիլմը։ Արժանացել է Ոսկե Գլոբուս, Օսկար և Բրիտանական կինոյի և հեռուստատեսային արվեստի մրցանակներին։

Սյուժե
------

Հարրի Տասկերը (Առնոլդ Շվարցնեգեր), ինչպես հարիր է գաղտնի գործակալին, ապրում է երկու կյանքով։ Տանը նա լուռ և օրինավոր ընտանիքի հայր է և համակարգչային ընկերության աշխատակից, որը հաճախ մեկնում է գործուղման։ Նրա կինը՝ Հելեն Տասկերը (Ջեյմի լի Կերտիս), անգամ չի էլ կասկածում, որ ամուսինը հատուկ գործակալ է, որն այդ պահին հետապնդվում է «Crimson Jihad» ահաբեկչական խմբի կողմից։

Իրադարձությունների ընթացքում Հարրին սկսում է կասկածել, որ կնոջ կյանքում կա ուրիշ տղամարդ։ Իր գաղտնի ծառայության միջոցով պարզում է, որ կնոջ երկրպագուն Սայմոն (Բիլլ Պեկստոն) անունով մեկն է։ Պարզվում է, որ երկրպագուն խաբեբա է, որն ասում է կանանց իբրև «Ջեյմս Բոնդն» է։ Վերջիվերջո Հելենը պահպանում է ամուսնական հավատարմությունը։ Բայց Հարրին իր ձայնը փոխելով հարցաքննություն է անցկացնում կիսաթափանցիկ ապակու դիմաց, և հասկանում է, որ հենց ինքն է մեղավոր նրանում, որ կինը գայթակղվել է։ Նրան ձանձրացրել էին ամուսնու հաճախակի բացակայությունը տանից և միօրինակ կյանքը։ Հարրին ներքաշում է կնոջը լրտեսական խաղերի մեջ։ Հարրին հանձնարարում է նրան աշխատել ԱՄՆ-ի կառավարությունում, փոխել լրտեսների դեմ մեղադրանքը և կապեր հաստատել միջազգային ահաբեկիչ Կառլս «Շնագայլի» հետ (իրական դեմք, որի համար Հարրին օգտվելով կնոջ անտեղյակությունից հանձնում է Սայմոնին)։ Հելենը բնականաբար համաձայնվում է։ Առաջին հանձնարարությամբ նա պետք է խաղա անբարոյականի (Միշել անվամբ) դեր հյուրանոցում, իբրև կասկածյալի զինված հանցակից, դեր, որը կատարում է հենց Հարրին։

Մինչդեռ Հարրին վաղուց գտել էր «Crimson Jihad» խմբի անդամներին։ Ահաբեկիչները առևանգում են Հարրիին և իր կնոջը հյուրանոցից և տանում են Ֆլորիդա-Քիս կղզու կայաններից մեկի ուղղությամբ։ Ահաբեկիչների հավաքատեղիում խմբի առաջնորդ Սալիմ Աբու Ազիզը (Արտ Մալիկ) օգտագործում է Հարրիին, որ
տեղեկացնի Ամերիկայի բնակչությանը, որ պատրաստվում է պայթեցնել Ղազախստանում գտնվող չորս միջուկային մարտագլխիկներից մեկը, որպեսզի ցուցադրի դիտավորության լրջությունը պատերազմը Պարսից ծոցում շարունակելու դեպքում։ Ահաբեկիչներին կանգնեցնելու և Հելենի հետ փախչելու փորձի ժամանակ Հարրին վայր է ընկնում Ազիզի կրակոցից։ Կարծելով, թե Հարրին մահացել է, Ազիզը Հելենին պատանդ է վերցնում և գնում կղզուց։ Հարրին դուրս գալով ջրավազանից, որտեղ ընկել էր կրակոցից, հանդիպում է գաղտնի գործակալության գործընկերներին և փրկում է մահի մազից կախված Հելենին։ Դրանից հետո Հարրին պարզում է, որ Ազիզը փախցրել է իրենց երեխային՝ Դանային (Էլիզա Դուշկա)։ Հարրին նստում է ահաբեկչական գործողության կործանիչ Harrier AV-8 և թռչում է աղջկան ազատելու ահաբեկիչների ձեռքից։

Օպերացիան ավարտվում է հաջողությամբ, և առաջնորդը մահանում է։ Մեկ տարի հետո Հարրին և Հելենը արդեն միասին աշխատում են կառավարությունում։

Դերերում
--------

* Առնոլդ Շվարցենեգեր - Հարրի Տասկեր
* Ջեյմի Լի Կերտիս- Հելեն Տասկեր
* Թոմ Առնոլդ- Ալբերտ Գիբսոն
* Բիլլ Պեկստոն-Սայմոն
* Թիա Կարրերե-Ջունո Սկիններ
* Արտ Մալիկ-Սալիմ Աբու Ազիզ
* Էլիզա Դուշկու-Դանա Տասկեր
* Հրանտ Հեսլով-Ֆազիլ
* Չարլտոն Հեստոն-Սպենսեր Տրիբլի

Ծանոթագրություններ
------------------

1. 1 2  Box Office Mojo — 1999.
2. ↑  Ֆիլմերի շվեդական շտեմարան (շվեդերեն) — Svenska Filminstitutet.
3. ↑  Internet Movie Database — 1990.
4. ↑  AFI լիամետրաժ ֆիլմերի կատալոգ
5. ↑  ČSFD (չեխերեն) — 2001.
6. ↑  James Cameron: The Taskmaster of 'The Titanic' // *The New York Times* / J. Kahn — Manhattan, NYC: New York Times Company, A. G. Sulzberger, 1997. — ISSN 0362-4331; 1553-8095; 1542-667X

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ճշմարտանման սուտ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Չափորոշչային վերահսկողություն | GND: 4504217-2 · LCCN: no2015127430 · VIAF: 316752136 · WorldCat VIAF: 316752136 |

 |